ITD คว้างานปรับปรุงทางรถไฟในกัมพูชา มูลค่า 113.63 ลบ.
ITD คว้างานปรับปรุงทางรถไฟในกัมพูชา มูลค่า 113.63 ลบ.โดยมีระยะเวลาก่อสร้าง 200 วัน
25 ต.ค. 2559

บริษัท อิตาเลียนไทย  ดีเวล๊อปเมนต์ จำกัด (มหาชน) หรือITD ระบุว่า เมื่อวันที่ 22 ส.ค.ที่ผ่านมา บริษัทได้จดทะเบียนจัดตั้งสาขาที่ประเทศกัมพูชาเพื่อดำเนินการก่อสร้างโครงการปรับปรุงทางรถไฟของประเทศกัมพูชา ซึ่งบริษัทได้ร่วมลงนามในสัญญากับกระทรวงโยธาธิการและขนส่ง ประเทศกัมพูชา เมื่อวันที่ 22 มิ.ย.59 โดยมีมูลค่างาน 3.22 ล้านเหรียญสหรัฐ ซึ่งรวมภาษีมูลค่าเพิ่ม 10% หรือเทียบเท่า 113.63 ล้านบาท โดยมีระยะเวลาก่อสร้าง 200 วัน
สำหรับลักษณะงานก่อสร้างประกอบด้วย งานเสริมความแข็งแรงของทางรถไฟปัจจุบัน, ลงหิน Ballast และอัดหิน Ballast, ปรับระดับสันราง, ซ่อมคันทางที่ถูกกัดเซาะ และเชื่อมรางที่ชำรุดด้วย Alumino Thermit